Pasportlar faqat vaksinaning ikki dozasini olgan britaniyaliklargagina berilishi ko‘zda tutilgan. Foto: Alamy 17 maydan boshlab xorijga safarga otlanayotgan britaniyaliklar uchun vaksinatsiya pasportlari joriy etiladi. Bu haqda The Times gazetasi xabar berdi. Xabarda aytilishicha, smartfon va planshetlar uchun ilova ko‘rinishidagi ushbu pasportlar milliy sog‘liqni saqlash xizmati (NHS) tomonidan beriladi. Pasportlar faqat vaksinaning ikki dozasini olgan britaniyaliklargagina berilishi ko‘zda tutilgan. Xohlovchilar 119 raqamiga qo‘ng‘iroq qilib emlanganligini tasdiqlovchi qog‘oz guvohnoma olishlari mumkin. Xorij safariga otlangan britaniyaliklar vaksinatsiya pasportiga ega bo‘lishi shart. Ilovadan foydalanish uchun fuqarolar xorijga chiqishdan kamida ikki hafta oldin ro‘yxatdan o‘tishi lozim. Hozirga qadar katta yoshli britaniyaliklarning 67 foizi (35,5 mln kishi) koronavirusga qarshi vaksinaning birinchi dozasi bilan, 34 foizi (17,9 mln kishi) esa har ikki dozasi bilan emlangan.